ایراندا بیر محکمه، آرا‌لاریندا اینگیلیس یایین قورولوشو بی‌بی‌سی فارسجا سرویسی‌نین ایندیکی و اسکی ایشچی‌لری‌نین ده اولدوغو 152 قازئته‌چی‌نین مال وارلیق‌لاری‌نی دوندوردو.
تهراندا اولان اوین حبس‌خاناسینداکی شهید مقدس محکمه‌سی‌نین قراری اساسیندا سؤز قونوسو شخص‌لر مولک آلیب ساتامایاجاق، پول کؤچورمه‌لری داخیل هر هانسی بیر مالی ایشلم ائتمه‌لری ده مومکون اولمایا‌جاق.
بی‌بی‌سی‌نین الده ائتدیگی بیلگییه گؤره، محکمه قراری 152 نفرین عائله‌لرینی ده ائتکیله‌یه‌جک. قرارین، بی‌بی‌سینین یانیندا فارسجا یایینی اولان دیگر خاریجی مئدیا قورولوشلاریندان‌ ژورنالیست‌لری ده احاطه ائتدیگی دوشونولور.
قرارین سببی آچیقلانمازکن، ایران مقام‌لاری محکمه قراری اؤنجه‌سی قونویا باغلی هر هانسی بیر اویاری دا ائتمه‌دی.
بی‌بی‌سی دونیا سرویسی باش مودورو فرانچسکا آنس‌ورث، قونویلا ایلگیلی آچیقلاماسیندا؛
"فارسجا سرویسی چالیشان‌لاری، اسکی چالیشان‌لاری و سرویسه دستک وئرن مستقیل خبرچیلرهقارشی هدف‌لی بیر سالدیری ایزله‌نیمی وئرن قراردان اؤترو اوزونتو دویوروق. بی‌بی‌سی ایله اولان باغلاری سببیله اینسان‌لارین قانونی و مالی نتیجه‌لره معروض قالما‌لاری دهشت وئریجی. ایران‌لی یئتکی‌لی‌لره بو محکمه امرینی عاجل اولا‌راق پوزما‌لاری و بی‌بی‌سی‌نین چالیشان‌لاری ایله چالیشان‌لاری چالیشان‌لاری‌نین دیگر وطنداش‌لارلا عینی مالی حاق‌لاردان ایستیفاده ائتمه‌لرینه ایجازه وئرمه‌لرینه چاغیریریق" دئدی.
بی‌بی‌سی فارسجا سرویسی ادیتورو امیر عظیمی ده، محکمه قراری‌نین ایراندا "مستقیل ژورنالیست‌لرین سوسدورولماسی" اوچون باشقا بیر چابا اولدوغونو ایفاده ائتدی.
